《吴松江肃威道此对酒次韵》
明代·孟洋

萍聚京华四海心，蓬飞岁月故骎骎。蛮荒独忆西台迥，郡国同瞻北阙深。

病骨逢君惭骥枥，春山对酒见莺林。少陵不作当时体，千载重聆大雅音。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。